**UZŅĒMUMA LĪGUMS**

par informatīvi ilustratīvu brošūru 3\_K\_info jeb
„Daugavpils Kas? Kur? Kad?” izveidi, druku un izplatīšanu

Daugavpilī, 2017.gada 21.martā

 **Daugavpils pilsētas dome**, reģistrācijas Nr. 90000077325, juridiskā adrese: Krišjāņa Valdemāra iela 1, Daugavpils, Domes izpilddirektores **Ingas Goldbergas** personā, kura rīkojas uz Daugavpils pilsētas domes 2005.gada 11.augusta saistošo noteikumu Nr.5 „Daugavpils pilsētas pašvaldības nolikums” 25.1 punkta pamata, (turpmāk – Pasūtītājs) no vienas puses, un

**SIA “13.STĀVS”**, reģistrācijas Nr.41503034086, juridiskā adrese: Krišjāņa Valdemāra iela 33 - 2, Daugavpils, valdes locekļa **Harija Vucina** personā, ar tiesībām pārstāvēt kapitālsabiedrību atsevišķi, no otras puses, (turpmāk – Izpildītājs**)**, abi kopā un/vai atsevišķi saukti Līdzēji,

pamatojoties uz Daugavpils pilsētas domes iepirkuma komisijas 2017.gada 17.marta lēmumu (prot.Nr.4) iepirkuma „Daugavpils pilsētas pašvaldības informatīvo izdevumu izveide, druka un izplatīšana”, iepirkuma identifikācijas Nr.DPD 2017/33 1.DAĻĀ, noslēdz šādu līgumu (turpmāk – Līgums):

**I. Līguma priekšmets**

1. Pasūtītājs pasūta, bet Izpildītājs apņemas izveidot, izdrukāt un izplatīt **informatīvi ilustratīvas brošūras 3\_K\_info jeb „Daugavpils Kas? Kur? Kad?”** (turpmāk – izdevums) saskaņā ar Izpildītāja iepirkumam iesniegto tehnisko piedāvājumu un Pasūtītāja pārstāvju likumīgiem norādījumiem (turpmāk – pasūtījums).

**II. Līguma nodrošinājums**

1. Izpildītājs **5 (piecu)** dienu laikā no Līguma noslēgšanas dienas iesniedz Pasūtītājam no Izpildītāja puses neatsaucamu bankas vai apdrošināšanas sabiedrības izsniegtu **Līguma saistību izpildes garantiju** **5% (piecu procentu)** apmērā no Līgumcenas bez PVN, ar tajā ietvertu garantijas sniedzēja apņemšanos veikt bezierunu garantijas maksājumu pēc pirmā Pasūtītāja pieprasījuma. Līguma saistību izpildes garantijai jābūt spēkā visā Līguma darbības termiņa laikā.
2. Līguma izpildes garantiju Pasūtītājs var izmantot Pasūtītajam nodarīto zaudējumu atlīdzināšanai, līgumsoda ieturēšanai kavējuma gadījumā, gadījumos, ja Izpildītājs atsakās izpildīt līgumu, vai Pasūtītājs vienpusēji atkāpjas no līguma izpildes Izpildītāja pārkāpumu dēļ.

**III. Autortiesības**

1. Izpildītāja kā autora mantiskās tiesības uz Līguma izpildes rezultātā radītajiem jebkuriem autortiesību objektiem, ko saskaņā ar Līgumu ir radījis Izpildītājs, pāriet Pasūtītājam ar brīdi, kad Puses ir abpusēji parakstījušas līgumā minēto pieņemšanas - nodošanas aktu. Pasūtītājs iegūst tiesības lietot, izplatīt, publiskot, pavairot, pārveidot, pārstrādāt, iznomāt, izīrēt, publiski patapināt vai kā citādi izmantot Līguma izpildes rezultātā radītos autortiesību objektus saskaņā ar spēkā esošajiem normatīvajiem aktiem bez jebkādiem lietošanas laika ierobežojumiem.
2. Izpildītājs garantē, ka Izpildītāja, kā autora, mantiskās tiesības uz Līguma izpildes rezultātā radīto jebkuru autortiesību objektu līdz pieņemšanas - nodošanas akta abpusējai parakstīšanai netiks nodotas nevienai citai personai.
3. Izpildītājs garantē, ka izpildīs pasūtījumu, nepārkāpjot trešo personu autortiesības.

**IV. Līguma summa**

1. Kopējā līguma summa bez pievienotās vērtības nodokļa (PVN) par pasūtījuma izpildi sastāda EUR **9450,00 (deviņi tūkstoši četri simti piecdesmit *euro* un 00 centi) bez PVN**, PVN sastāda 1984,50 (viens tūkstotis deviņi simti astoņdesmit četri *euro* un 50 centi), kopā ar PVN EUR 11 434,50 (vienpadsmit tūkstoši četri simti trīsdesmit četri *euro* un 50 centi).
2. Viena izdevuma izveidošanas, drukas un izplatīšanas cena atbilstoši Izpildītājam piedāvājumam ir EUR **0,315** bez PVN. Cena nevar tikt grozīta.
3. Puses veic norēķinus par katru līgumā noteikto izpildes posmu atsevišķi.
4. Pasūtītājs veic samaksu **10 (desmit)** darba dienu laikā pēc katra līgumā noteiktā posma izpildes un pieņemšanas - nodošanas akta parakstīšanas dienas, pārskaitot līdzekļus uz Izpildītāja rēķinā norādīto bankas norēķinu kontu.

**V. Līguma izpildes kārtība**

1. Izdevumi iespiežami atbilstoši tehniskā piedāvājuma nosacījumiem un ar Pasūtītāju saskaņotiem izdevumu maketiem.Pirms attiecīgā līguma posma izpildes, Izpildītājs iesniedz saskaņošanai vienu informatīvā izdevuma eksemplāru.
2. Pasūtījuma izpilde notiek šādos trijos posmos:
	1. **pirmajā** posmā Izpildītājs līdz 2017.gada 3.aprīlim iesniedz Pasūtītājam saskaņošanai pirmā informatīvā izdevuma maketu (informācija par kultūras, sporta, izklaides u.c. norisēm Daugavpilī 2017.gada aprīlī, maijā, jūnijā, lielākie pasākumi pilsētas svētku laikā un populārākajiem tūrisma objektiem / piedāvājumiem). Pasūtītājs vienas darbdienas laikā izskata maketu un saskaņo to, vai sniedz pamatotus rakstiskus iebildumus, norādot kas ir un kādā veidā ir labojams. Izpildītājs iespējami īsā laika posmā veic labojumus atbilstoši Pasūtītāja norādījumiem un iesniedz maketu pasūtītājam atkārtotai saskaņošanai. Izpildītājs līdz 2017.gada 10.aprīlim (ieskaitot) nodrošina izdevuma iespiešanu atbilstoši saskaņotajam maketam un izplatīšanu 10 000 eksemplāros saskaņā ar tehniskā piedāvājuma nosacījumiem;
	2. **otrajā** posmā Izpildītājs līdz 2017.gada 22.jūnijam iesniedz Pasūtītājam saskaņošanai otrā informatīvā izdevuma maketu (informācija par kultūras, sporta, izklaides u.c. norisēm Daugavpilī 2017.gada jūlijā, augustā septembrī un populārākajiem tūrisma objektiem / piedāvājumiem). Pasūtītājs triju darba dienu laikā izskata maketu un saskaņo to, vai sniedz pamatotus rakstiskus iebildumus, norādot kas ir un kādā veidā ir labojams. Izpildītājs iespējami īsā laika posmā veic labojumus atbilstoši Pasūtītāja norādījumiem un iesniedz maketu pasūtītājam atkārtotai saskaņošanai. Izpildītājs līdz 2017.gada 3.jūlijam (ieskaitot) nodrošina izdevuma iespiešanu atbilstoši saskaņotajam maketam un izplatīšanu 10 000 eksemplāros saskaņā ar tehniskā piedāvājuma nosacījumiem;
	3. **trešajā** posmā Izpildītājs līdz 2017.gada 21.septembrim iesniedz Pasūtītājam saskaņošanai trešā informatīvā izdevuma maketu (informācija par kultūras, sporta, izklaides u.c. norisēm Daugavpilī 2017.gada oktobrī, novembrī, decembrī un Ziemassvētkiem un jaungadam veltītajiem pasākumiem 2018.gada janvārī, populārākajiem tūrisma objektiem / piedāvājumiem). Pasūtītājs triju darba dienu laikā izskata maketu un saskaņo to, vai sniedz pamatotus rakstiskus iebildumus, norādot kas ir un kādā veidā ir labojams. Izpildītājs iespējami īsā laika posmā veic labojumus atbilstoši Pasūtītāja norādījumiem un iesniedz maketu pasūtītājam atkārtotai saskaņošanai. Izpildītājs līdz 2017.gada 2.oktobrim (ieskaitot) nodrošina izdevuma iespiešanu atbilstoši saskaņotajam maketam un izplatīšanu 10 000 eksemplāros saskaņā ar tehniskā piedāvājuma nosacījumiem.
3. Pasūtījuma pieņemšana un nodošana notiek pēc katra posma pusēm parakstot pieņemšanas – nodošanas aktu. Ja informatīvo izdevumu tehniskais izpildījums neatbilst saskaņotajam maketam vai pasūtījums nav izpildīts pilnībā, Pasūtītājs neparaksta aktu un neveic samaksu.

**VI. Līdzēju atbildība**

1. Līdzēji ir savstarpēji atbildīgi par saistību pienācīgu izpildi noteiktajā termiņā un kvalitātē.
2. Ja Izpildītājs kavē līgumā noteikto līguma posma izpildi, tas maksā līgumsodu 0,2 % apmērā no neizpildītā pasūtījuma vērtības par katru kavējuma dienu, bet ne vairāk par 10 % no pasūtījuma vērtības. Līgumsoda samaksa neatbrīvo no pienākuma izpildīt līgumu.
3. Ja Pasūtītājs bez pamatota iemesla kavē šī līgumā noteikto samaksas termiņu, tad maksā Izpildītājam nokavējuma procentus 0,2 % apmērā no kavētā maksājuma summas par katru kavējuma dienu, bet ne vairāk par 10 % no līguma summas.
4. Līdzēji nav savstarpēji atbildīgi par saistību neizpildi vai zaudējumu nodarīšanu, ja par pamatu tam bijuši nepārvaramas varas apstākļi.
5. Strīdus, kas radušies līguma izpildes gaitā, Līdzēji cenšas atrisināt savstarpējas vienošanās ceļā. Ja Līdzēji vienošanos nepanāk, strīdus izskata tiesā, normatīvajos aktos noteiktajā kārtībā.

**VII. Līguma darbības termiņš un izbeigšanas kārtība**

1. Līgums stājas spēkā tā parakstīšanas dienā un ir spēkā līdz **pilnīgai saistību izpildei**.
2. Līgums var tikt izbeigts pēc pušu rakstiskas vienošanās. Ikviena puse ir tiesīga vienpusēji atkāpties no līguma izpildes, paziņojot par to otrai pusei vienu mēnesi iepriekš.
3. Pasūtītājs ir tiesīgs nekavējoties vienpusēji atkāpties no Līguma izpildes bez jebkādu zaudējumu atlīdzināšanas Izpildītājam, par Līguma izbeigšanu rakstiski paziņojot Izpildītājam, ja:
	1. Izpildītājs ir pieņēmis lēmumu uzsākt uzņēmuma likvidāciju, apturēt vai pārtraukt uzņēmuma darbību;
	2. ir uzsākta Izpildītāja maksātnespējas vai bankrota procedūra, vai tā darbība ir pārtraukta vai apturēta;
	3. Izpildītājs kavē Līguma izpildi vairāk par divām nedēļām;
	4. Izpildītāja atkārtoti iesniegtie izdevuma maketi neatbilst Līguma nosacījumiem.

**VIII. Noslēguma jautājumi**

1. Līgums satur Līdzēju pilnīgu vienošanos, Līdzēji apliecina, ka ir iepazinušies ar tā saturu un piekrīt tā punktiem, apliecinot to ar saviem parakstiem.
2. Līgums ir sastādīts latviešu valodā uz 4 lapām ar pielikumiem un parakstīts 2 (divos) eksemplāros, pa vienam eksemplāram katram Līdzējam. Abiem eksemplāriem ir vienāds juridiskais spēks.
3. Atbildīgās personas:
	1. no Pasūtītāja puses: Sabiedrisko attiecību nodaļas vadītāja **Inese Andiņa**, tālr. 22015525, e-pasts: inese.andina@daugavpils.lv;
	2. no Izpildītāja puses: valdes loceklis **Harijs Vucins**, tālr. 29168771 e-pasts: harijs@13stavs.lv.

**Pielikumā:**

1. Izpildītāja iepirkumam iesniegtā tehniskā piedāvājuma kopija uz 3 lp;

2. Izpildītāja finanšu piedāvājuma tāme uz 1 lp *(labotas aritmētiskās kļūdas)*.

**IX. Līdzēju rekvizīti un paraksti**

|  |  |
| --- | --- |
| **Pasūtītājs:****Daugavpils pilsētas dome**reģ.Nr. 90000077325Kr.Valdemāra iela 1, Daugavpils, LV - 5401 Tālr. 654 04338, Fakss 654 21941Domes izpilddirektore I.Goldberga \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Izpildītājs:****SIA “13.STĀVS”**reģ.Nr.41503034086Krišjāņa Valdemāra iela 33 - 2, Daugavpils, LV - 5401Valdes loceklisH.Vucins \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |